ร้านอยู่ริมคลอง ร.5 เป็นร้านดัง ร้านค่อนข้างหายากแต่มีคนมากินถล่มทลาย แปลว่าต้องไม่ธรรมดา แต่เปล่าเรยยยยย ตามมาโลดด

มาดูกันที่บรรยากาศร้าน มากินช่วงเที่ยงกว่าๆ ร้านเป็นบ้านตกแต่งสวยงาม วัสดุที่ใช้แต่งดูดี ราคาแพง มีสไตล์ มี2ชั้น นั่งชิลล์ๆ แต่ที่ไปไม่ชิลล์นะคะ เพราะเป็นหมู่บ้านกำลังก่อสร้าง รถแม็คโครคันใหญ่ตักดิน เสียงก็ดังคุยกันไม่รู้เรื่องฝุ่นก็คลุ้ง ผสมผสานกับอาหาร แต่ให้อภัยได้เพราะเหตุสุดวิสัย

มาดูที่อาหาร บอกแล้วว่าอยากมาลองร้านดัง เลยสั่งเมนูแนะนำไม่ค่อยชอบกิน มา1เมนู คือ 
แกงปูใบชะพลู ปรากฎว่าอร่อยคะ น้ำกะทิกลมกล่อมไม่เลี่ยนหอมใบชะพลู กลายเป็นชอบซะงั้น เนื้อปูก็โอเค ปริมาณไม่มากไม่น้อย ราคา250฿ ถือว่าแพงคะเทียบกับปริมาณ

เมนูที่2 ชอบกิน ยำมะม่วงปลากระพง สั่งเป็นชิ้นเพราะมาแค่2คน ยำมะม่วงอร่อยคะ อารมณ์คล้ายๆยำ3กรอบ มีใส่เม็ดมะม่วง ปลาหมึกแห้ง แต่โจทย์คือ ยำมะม่วงปลากระพง เนื้อปลามาท่อนหางตัวเล็ก ราคา250฿ส่วนตัวคิดว่าราคานี้ไปกินบางร้านได้มาทั้งตัวคะ

เมนูที่3 กุ้งแม่น้ำทอดกระเทียม กุ้งตัวไม่ใหญ่และไม่เล็ก เนื้อไม่ค่อยแน่นเท่าไหร่ ส่วนตัวเมนูนี้ผิดหวังไปหน่อย ทางร้านน่าจะใส่เนยไปด้วยหรือใช้เนยทอด ได้กลิ่นคล้ายเนย เลี่ยนและมันไปหน่อยกลบรสพริกไทยไปเลย ราคา450฿

สรุปคือ ราคาแพงมาก เมื่อเทียบกับคุณภาพปริมาณและรสชาติ ในหาดใหญ่มีร้านอร่อยกว่านี้และราคาสมเหตุสมผลกว่านี้ แต่น่าจะเป็นบรรยากาศที่ทำให้หลายคนติดใจ เพราะช่วงกลางคืนเปิดไฟสวยและแลดูอยู่ท่ามกลางธรรมชาติ

อีกเรื่องที่รู้สึกแย่คือ อาหารช้ามาก จริงๆ ร้านก็มีคนเข้ามากินเยอะ แต่รู้สึกแย่คือ โต๊ะที่มาหลัง สั่งหลัง ได้อาหารก่อนเหมือนที่ร้านทำอาหารที่สั่งกันซ้ำจากหลายๆโต๊ะทีเดียว แล้วถ้าเกิดอยากกินเมนูที่ไม่ค่อยมีใครสั่งก็คือรอคะ กินข้าวเที่ยง2ชม. นานไปมั้ยคะ